Урыстәыла атәылахьчара аимнистрра: ЕАА апандемиа ҿыц аларҵәара азнархиоит
13:11 16.08.2023 (ирҿыцуп: 16:14 16.08.2023)
© Sputnik / Максим БогодвидВ Казани запустили проект по разработке вакцины от коронавируса
© Sputnik / Максим Богодвид/
Урыстәыла атәылахьчара аминистрра Украинеи егьырҭ атәылақәеи рҵакырақәа рҟны ЕАА арра-биологиатә усура анализ мҩаԥнагоит.
АҞӘА, нанҳәа 16 – Sputnik. Еиду аштатқәа апандемиа ҿыц аларҵәара аздырхиоит авирусқәа реиҭакрала ҳәа иҳәеит УА АМ арадиациатә, ахимиатә, абиологиатә хьчараз ар реиҳабы аинрал-леитенант Игор Кириллов.
УА АМ арадиациатә, ахимиатә, абиологиатә хьчараз ар реиҳабы асеиԥш илкаа шьаҭаны иамоуп ԥхынгәымзазы аштатқәа апандемиақәа разыхиареи рҭакҟаҵара аполитикеи Русбарҭа ахьшьаҭанаркыз. Аусбарҭа напхгара аиҭоит атәыла ахада ицхырааҩ ҷыда, амилаҭтә шәарҭадара Ахеилак аҟны агәабзиарахьчареи абиохьчареи рдиректор еиҳабы– аинрал-маиор Пол Фридрихс.
"Ари аусбарҭа ахырхарҭа хадақәа ирыҵаркуп авирусқәеи урҭ генетикала еиҭаку рвариантқәеи ирҿагыло алаҵақәеи ахәшәқәеи раԥҵаразы аусурақәа, иара убасгьы атехнологиақәа раларҵәараз аусурақәа. Абас ала ЕАА 2019 шықәсазгьы апандемиа ҿыц аҽазыҟаҵара иалагеит авирусқәа реиҭакра аԥшаарала", - ҳәа иҳәеит Кириллов.
Убри аан иазгәарҭоит ирхықәку ачымазара ахылаԥшреи иҿио атәылақәа ацхыраара рыҭареи роуп ҳәа.
"Убри аан иубарҭоуп ахырхарҭа: ачымазара зырҿкуа Пентагон аинтересқәа ирыҵаркуеит - COVID-19, аԥсаатә реимҳәа, африкатәи аҳәамырза. Урҭ анаҩс апандемиаҟазшьа рыманы ирылаҵәоит. Убри аан афеида зауа америкатәи афармаеилахәырақәа роуп", – ҳәа азгәарҭоит аусбарҭаҿы.
Урыстәыла атәылахьчара аминистрра Украинеи егьырҭ атәылақәеи рҵакырақәа рҟны ЕАА арра-биологиатә усура анализ мҩаԥнагоит. ЕАА имҩаԥнаго аусурақәа адунеи атәылақәа жәпакы ашәарҭара иҭанаргылоит.